kardosdrur/scandi-wiki huggingface dataset:
Alexander Bain

Alexander Bain (11. juni 1818 i Aberdeen – 18. september 1903 i Aberdeen) var en skotsk filosof og pædagog.

Bain arbejdede først som væver og begyndte derpå som 18-årig at studere matematik, fysik og naturfilosofi. Mod slutningen af studiet skrev han artikler om tekniske emner til tidsskriftet Westminster Review. På dette tidspunkt stiftede han bekendtskab med John Stuart Mill, hvis empiristiske lære øvede indflydelse på ham. 

Alexander Bain regnes for at være en af de tidlige fortalere for en videnskabelig psykologi, der fører de subjektive oplevelser og al erkendelse tilbage til sanseindtryk og ikke til andet. Sammen med blandt andre Mill regnes han også for én af grundlæggerne af associationspsykologien.

Eksterne henvisninger 

 Nekrolog i fagtidsskriftet Mind, januar 1904 

Filosoffer fra Storbritannien
Personer fra Aberdeen
Drivanker

Et drivanker (nødanker) er en enhed, der slæbes efter et skib, redningsflåde eller andet søgående i vanskelige vejrsituationer.  

Ankeret er beregnet til at nedsætte farten for et fartøj i hårdt vejr, således det ikke får en mærkbar hastighedsforøgelse, når det glider nedad en dønning/ bølge, hvilket forhindrer fartøjet i at mase sig ind i den næste bølge, med forøget sikkerhed til følge, og samtidig forøger ankeret kontrollen med fartøjet ved at holde stævnen eller hækken op mod vindretningen.

Drivankret er konstrueret således, at det giver stor modstand, når det bliver trukket gennem vandet.

Ankeret kan være  traditionelt opbygget og  findes i nogle tilfælde som fast inventar om bord i et fartøj eller konstrueres i nødsituationer af tilfældige materialer, som findes på skibet.

Skibsterminologi
Sikkerhed
Bådsmand

En bådsmand er en matros der leder det praktiske arbejde på dækket, og som samarbejder direkte med overstyrmanden.

Titler
Skibsterminologi
Medley (musik)

Et medley er et musikstykke, hvor flere sange er sat sammen til ét sammenhængende stykke.

Musik

es:Popurrí (música)
Apadana

Apadana () var navnet på den store tilskuerhal med 72 søjler i Persepolis.

Paladset hørte til Persepolis' ældste bygninger og er bygget i det 5. århundrede f.Kr. som en del af Dareios 1.s plan. Paladset blev færdiggjort af Xerxes 1. af Persien.

Apadana var oldpersisk for palads og bruges på arabisk: fadan og armensk: aparan-kh.

Eksterne Henvisninger 
 http://www.persepolis3d.com/control_structures/apadana.htm 

Persien
Trosse

En trosse bruges, når et skib fortøjes. Det kan ske til en kaj, bøje eller fortøjningspæle. Ved mindre både kan almindeligt tovværk på 12-20 mm klare belastningen, men ved større skibe anvendes trosser, der er meget sværere tovværk. Trosser er typisk lavet af syntetiske fibre, da naturfibre suger vand og rådner nemt.

Fortøjningstrosser har som regel en øjesplejsning i enden til at lægge over pullerten, og slækket tages op med et spil på skibet. Således er der ingen knob, der kan gå i bekneb og det er hurtigt at lægge fra. Hvis 2 skibe skal fortøje ved samme pullert, kræver det at øjet på den sidste trosse lægges indeni den første trosses øje nedefra, ellers kan det først ankomne skib ikke lægge fra først.

Trosser har ved anskaffelse en standardlængde på 220 meter: 1/1 trosse, 1/4 trosse etc.

Trossemand 

Den person, som på kajen tager imod et anløbende skibs trosser eller slipper trosserne fri ved et skibs afgang, kaldes for en trossemand, – uanset hvilket køn vedkommende har. Er der flere om opgaven kaldes de under ét for et trossehold.

Se også 
 The Linesman – statue i Dublin, som forestiller en trossemand.

Skibsterminologi
Rebarbejde
Claude Adrien Helvétius

Claude Adrien Helvétius (født 26. februar 1715, død 26. december 1771) var en fransk filosof, pædagog og skribent. Helvétius regnes som en af utilitarismens foregangsmænd og har givet filosofiske bidrag til socialismen som teori.

Opvækst 
Helvétius blev født ind i en højtstående parisisk familie med forbindelser til hoffet. Faderen var livlæge for dronning Marie Leszczyńska. Slægtsnavnet var oprindelig Schweitzer, men blev latiniseret til Helvétius (schweizer).

Ungdom 
Efter en udsvævende ungdomstid begyndte Helvétius at orientere sig mod intellektuelle kredse, påvirket af Voltaire og Montesquieu.

Privatliv 
Han giftede sig med Anne-Catherine de Ligniville, som i et halvt århundrede bestyrede en af oplysningstidens førende litterære saloner.

Hovedværk 
Med sit filosofiske værk De l'esprit (1758) vakte Helvétius bestyrtelse hos kirken og magthaverne. Skriftet blev brændt offentligt, og det blev bandlyst både af kirken og af Sorbonne-universitetet. Arbejdet fik en lunken modtagelse hos andre progressive filosoffer. Han blev kritiseret for at mangle originalitet og for at have hentet sine tanker fra Denis Diderot og John Locke. 

Helvétius er en typisk empirist, som mener, at den menneskelige bevidsthed udgøres af de samlede sanseindtryk, man har fået. Som Locke mener han, at mennesket ved fødslen er et ubeskrevet blad (tabula rasa), og at al ulighed mellem mennesker skyldes forskellig opdragelse og opvækstmiljø. Nogen medfødte forskelle mellem folk eksisterer ikke, mente han.

Størst betydning for eftertiden har Helvétius' etik haft. Ifølge Helvétius findes der ikke noget absolut godt eller ondt, og mennesket er derfor heller ikke hverken godt eller ondt. I sidste instans er egennytten drivkraften for alle vore handlinger. Hans etik udgør således en af forudsætningerne for den senere utilitarisme. 

En omarbejdet og udvidet udgave af De l'esprit udkom posthumt mellem 1772 og 1786. Her fremfører han sine tanker om pædagogik og opdragelse og hævder det synspunkt, at menneskenes iboende egoisme kan styres mod et fælles, samfundsnyttigt mål gennem et videnskabeligt baseret belønningssystem i skolen. "Alt kan ordnes gennem opdragelse", hævder han.

Påvirkning fra Helvétius kan spores hos tænkere som Jeremy Bentham, John Stuart Mill, Cesare Beccaria og 1800-tallets tidlige socialister.

Udvalgt bibliografi 
 De l'Esprit (1758) 
 De l'homme, de ses facultés intellectuelles, et de son éducation (posthumt udgivet i 1773. Dansk oversættelse af sjette afsnit af bogen udkom i 1788 under titlen Om Mennesket og dets Forstands Evner, det siette Afsnit, især betreffende Menneskenes Formerelse og Følgerne deraf i en Stat)

Eksterne henvisninger 

 

Filosoffer fra Frankrig
Personer i oplysningstiden
Franskmænd i 1700-tallet
Faglitterære forfattere fra Frankrig
Personer fra Paris
Paulus' breve

Paulus' breve er 13 breve i Det Nye Testamente, som tilskrives apostlen Paulus. Paulus' breve kan opdeles i to grupper. Den ene kaldes menighedsbrevene fordi de er skrevet til bestemte menigheder. Den består af:
 Romerbrevet
 1. Korintherbrev
 2. Korintherbrev
 Galaterbrevet
 Efeserbrevet
 Filipperbrevet
 Kolossenserbrevet
 1. Thessalonikerbrev
 2. Thessalonikerbrev
Den anden gruppe er skrevet til enkeltpersoner og kaldes de personlige breve:
 1. Timotheusbrev
 2. Timotheusbrev
 Titusbrevet
 Filemonbrevet.

I ældre sprogbrug kaldtes brevene epistler (I epistlen skriver apostlen Paulus).

Apostlen Paulus
Bøger i Det Nye Testamente
Brevsamlinger
Harold Prince

Harold Prince (født 30. januar 1928, død 31. juli 2019) var en amerikansk teaterinstruktør og producer. Han modtog i alt 21 Tony-priser for sit arbejde. 

Han instruerede blandt andet følgende:

 West Side Story
 The Phantom of the Opera
 Cabaret
 Evita
 Fiddler on the Roof

Eksterne henvisninger 
 

Teaterinstruktører fra USA
Arie den Hartog

Arie den Hartog (født 2. april 1941 i Zuidland, død 7. juni 2018) var en hollandsk landevejscykelrytter. Hartog vandt Milano-Sanremo klassikeren i 1965, og Amstel Gold Race i 1967.

Referencer

Eksterne henvisninger 

 Profil på cyclebase.nl
 Profile på cyclinghalloffame.com 

Mandlige cykelryttere fra Nederlandene
Smuk som et stjerneskud

"Smuk som et stjerneskud" (på engelsk "Fly on the Wings of Love") var vindersangen af både Dansk Melodi Grand Prix 2000 og Eurovision Song Contest 2000 i Globen i Stockholm. Sangen er skrevet og fremført af Brødrene Olsen, Jørgen Olsen og Niels Olsen. Jørgen Olsen havde oprindeligt ikke skrevet sangen til Melodi Grand Prixet. Sangen var derfor som næsten alle Jørgen Olsens sange skrevet på engelsk. Men da reglerne for Dansk Melodi Grand Prix 2000 krævede, at alle deltagene sange skulle fremføres på dansk, lavede Jørgen Olsen en dansk version af sangen med titlen "Smuk som et stjerneskud".

Sange fra Dansk Melodi Grand Prix
Popsange fra Danmark
Singler fra 2000
Vindersange fra Eurovision Song Contest
Nummer-et hits i Danmark
Eurovision Song Contest-sange fra Danmark
Sange fra Eurovision Song Contest 2000
Dansk Melodi Grand Prix 2000
Sarah Stanton

Sarah Stanton (født den 28. juni 1978) er en britisk musiker der på nuværende tidspunkt er keyboardspiller i doom metal bandet My Dying Bride, som hun sluttede sig til i 2003. Inden bassisten Lena Abé sluttede sig til bandet i 2007, var Sarah Stanton det yngste medlem i bandet.

Eksterne henvisninger 
 Sarah Stanton minibiografi på My Dying Brides officielle hjemmeside

Fodnoter 

Musikere fra Storbritannien
Keyboardspillere
My Dying Bride
Dulle

En dulle er en kulturel stereotypi der betegner en kvinde, der primært går op i ydre forhold som tøj, makeup og sit udseende. Hun er ikke interesseret i samfundsforhold og kultur, men har fokus på den materielle side af tilværelsen, hvor shopping og skønhedspleje er de vigtigste aktiviteter. Det hører med til stereotypien, at duller er seksuelt indladende og optaget af at score alfahanner med godt udseende og social status. Dullen er således beslægtet med en anden kulturel kvindestereotypi golddiggereren, som er en kvinde, der går efter at blive gift med en velhavende mand for at øge sin egen sociale status.

Ordet dulle kan også bruges som et nedsættende slang for en ung kvinde med store mængder makeup, og er ofte brugt blandt unge.
Samt som en neutral form "at dulle sig op" som typisk betyder at iføre sig make-up og/eller stramt siddende/sexet tøj.

Kvinder
Slang

de:Tussi
Stephanus Jacobus du Toit

Stephanus Jacobus du Toit (1847-1911) var en sydafrikansk præst og foregangsmand for brug og anerkendelse af sproget afrikaans. 

Han var leder og en af grundlæggerne af Genootskap van Regte Afrikaners (Foreningen for sande afrikanere), som senere blev fusioneret med Zuidafrikaansche Boeren Beschermings Vereeniging (Sydafrikansk boerværnforening) til organisationen Afrikaner Bond. du Toit var også redaktør for den første avis på afrikaans; Die Afrikaanse Patriot, som blev etableret i 1876 og i 1905 gik ind i Paarl Post.

Stephanus' søn Jakob Daniël du Toit (1877-1953), kendt under navnet Totius, var også en sprogforkæmper, og var den første til at oversætte Bibelen til afrikaans.

Eksterne links 
 paarlpost.com  avisens historie, med portræt af S.J. du Toit

Personer fra Sydafrika
Jan Hendrik Hofmeyr

Jan Hendrik Hofmeyr (født 4. juli 1845, død 11. oktober 1909) var en politiker i Kapkolonien som var kendt som Onze Jan, "vor Jan" på hollandsk.

Hofmeyr var født i Cape Town og uddannet ved South African College. I tidlig alder vendte han sin opmærksomhed til politikken, først som journalist. Han var redaktør af Zuid Afrikaan til den blev indlemmet i Ons Land, og af Zuid Afrikaansche Tidjschrift. Gennem aner, uddannelse og sympatier var han en typisk hollandsk afrikaner og satte sig for at organisere den politiske magt til sine medborgere. Dette gjorde han meget effektivt, og da han i 1879 blev valgt til parlamentet i Kap fra Stellenbosch, blev han den reelle leder af hollændernes parti. Men han havde kun embedet i seks måneder som minister i Scanlen–regeringen fra maj til november 1881. Han havde ikke efter dette nogen officielle stillinger i kolonien, selv om han delte æren med Thomas Upington og Charles Mills i at repræsentere Kap ved den interkolonielle konference i 1887. Her støttede han forslaget om at give Kapkolonien ansvaret for forsvaret af Simon's Town, hvor bare bevæbning skulle gives af den imperielle regering. Ved kolonikonferencen i 1894 i Ottawa var han igen en af repræsentanterne fra Kap. Han var medlem af den sydafrikanske toldkonference i 1888 og 1889.

Referencer 

Politikere fra Sydafrika
Nicolai Cleve Broch

Nicolai Cleve Broch (født 14. november 1975 i Oslo i Norge) er en norsk skuespiller. Han er uddannet i 1999 på Statens teaterhøgskole. Han er mest kendt for at have medvirket i filmene Buddy (2003), Uno (2004) (hvor han spillede sammen med sin gode skuespillerkammeret Aksel Hennie), Uro (2006) og tv-serien Frikjent (2015-2016).

Cleve Broch har vært ansat ved Oslo Nye Teater og Det norske teatret og i efteråret 2005 var han tisat ved Nationaltheatret. Han har gjort sig specielt bemærket på filmlærredet, og regnes som en af landets fremmeste unge filmskuespillere. Han har også indlæst lydbøger og haft stemmer i utallige tegnefilm.

I 2007 blev han udvalgt som "Shooting Star".

Han er gift med skuespillerkollegen Heidi Gjermundsen og sammen har de 2 børn og er bosat i Oslo.

Udvalgte film 
 När alla vet (1995)
 Superkatten Zorba (1998)
 Buddy (2003)
 Min bror bjørnen (norsk stemme) (2004)
 Uno (2004)
 Fartstriper (norsk stemme) (2005)
 Herbie (norsk stemme) (2005)
 Bjørne Brødre (norsk stemme) (2006)
 Uro (2006)

Udvalgte skuespil 
 Pippi Langstrømpe
 Hvem er redd for Virginia Woolf
 Måken 
 Ivanov
 Fedras kjærleik

Udvalgte TV-serier 
 Fox Grønland episode 10 (2001)
 Lekestue (mini) (2002)
 Seks som oss (2004-2007)
Frikjent (2015-2016)
Mord i Skærgården/Sandhamn. 2020-.nu. Sæson 7-9.

Udvalgte kortfilm 
 Fort Forover (2000)

Eksterne henvisninger 
 
 Official Nicolai Cleve Broch FanPage

Filmskuespillere fra Norge
Personer fra Oslo
Tv-skuespillere fra Norge
Teaterskuespillere fra Norge
Arizona Market

Arizona Market er et marked i Bosnien der voksede spontant frem i det nordøstlige Bosnien-Hercegovina i kølvandet på krigen 1992 - 1995 og den efterfølgende Daytonaftale. Arizona Market er i dag Balkans største handelsplads og en af de største i hele Østeuropas.

Historie 
I december 1995 rykkede NATO-tropper ind i Bosnien for at gennemtvinge Daytonaftalen. For at holde øje med trafikken oprettede NATO et checkpoint på nord-syd hovedvejen der forbinder Tuzla og Orašje – af NATO-tropperne uofficielt kaldet Arizone Road – uden for Brcko i det nordøstlige Bosnien. Området er officielt en del af både Bosnien-Hercegovina og Republika Srpska og ligger økonomisk strategisk placeret i knudepunktet hvor Bosnien-Hercegovina, Kroatien, Serbien og Montenegro mødes. Ved checkpointet fremvoksede hurtigt en uformel handel mellem områdets bosniakker, kroatere og serbere. De lokale NATO-officerer bemærkede dette "interetniske" møde og besluttede at understøtte det. Grundet den ideelle placering og næste komplet mangel på enhver form for kontrol, inkl. beskatning, udviklede markedet sig hurtigt med eksplosiv fart.

Markedet havde ingen planlagt infrastruktur, uden kloakering og elektricitet og udelukkende med jord- og mudderveje. Handelsstanderne og butikkerne interimistiske trækonstruktioner, så det lignede en 1800tals vesternby. Markedet fik hurtigt et ry for at være Balkans største center for smuglervarer, hælervarer, prostitution og kvindehandel – ifølge en talsmand fra FN blev hovedparten af kvinder solgt til prostitution handlet gennem Arizona Market. Alt var til salg på Arizona Market, fra Levi jeans, parfume, kiwifrugt, kopi-CD’er & DVD’er, kreaturer, biler til våben, narkotika og kvinder – skattefrit og ofte til en langt billigere pris end noget andet steds i området.

I marts 2000 overtog de lokale myndighederne i Brcko oversigten med markedet, og i oktober 2000 påbegyndtes en stor oprydning og regulering af markedet. Et italiensk firma kaldet Italprojekt fik opgaven med at rekonstruere hele markedet; installere kloakker & elektricitet opfører handelsbygninger, basarer, lagerhaller, lægge veje, parkeringspladser, etc. I november 2004 blev markedet igen officielt åbent og størstedelen af standene og butikkerne er i dag registreret og betaler skat.

Referencer

Eksterne henvisninger 
 Bosnia's Arizona Market Moving from "Wild West" to Legitimacy, Southeast European Times, 31. januar 2002 
 Le nouveau western , L’Expres 
 ItalProject. Arizona Market   
 
 Arizona Road 
 Arizona's Number One Business 
 Showdown at Arizona market , 20. juni 2004 
 Business unusual in the Brcko District , 20. juni 2004 
 Arizona Market’s Native Son , 20. juni 2004 
 Crimes Without Victims: The Trafficked Women’s Story , 20. juni 2004 

Bosnien-Hercegovina
Thomas Wivel

Thomas Wivel (født 25. september 1967) er en dansk standupkomiker og tekstforfatter.

Privatliv 
Wivel er født i Gentofte og er bror til litteraturkritiker på Weekendavisen Klaus Wivel. Faderen er journalist og tidl. chefredaktør for Weekendavisen og Berlingske Tidende, Peter Wivel.

Wivel er far til fem børn - Jakob, Marie, Jonathan, Bastian og Isabell.

Karriere 
Wivel debuterede på Café Din’ s (1991). Har medvirket i flere tv-programmer bl.a.: Gintberg – men nok om mig, Stand-up.dk, Talegaver til Børn. Han var tekstforfatter på Gintbergs store aften på TV2 Zulu og på TV2's underholdningsprogram 9 ud af 10.

Bibliografi 

 Forum- 2001 - Verdenshistorien – før – & nu
 Gyldendal– 2005 - Hvad enhver kvinde bør vide om mænd (sammen med Povl Carstensen)
 Gyldendal- 2005 - Hvad enhver mand bør vide om kvinder (sammen med Povl Carstensen)
 Gyldendal- 2006 - Hvordan man overlever sin kones graviditet – En Guide til frustrerede mænd (sammen med Povl Carstensen)
 Politikkens Forlag – 2006 - Til dig fra os. (Forfattet sammen med en række andre standupkomikere. Thomas' bidrag er en godnathistorie )
 Politikkens Forlag - 2006 - Børnebogen Svare Sara
 Ekstra Bladet – 2006 - De hellige køer
 Gyldendal- 2007 - Det mest pinlige – Danskere fortæller om sex om samliv (sammen med Povl Carstensen)
 Ekstra Bladet- 2007 - Hallo!
 Gyldendal– 2008 - Tysk humor – Stand-up jetzt!
 Politikkens Forlag– 2009 – Stå op. (Forfattet sammen med en række andre standupkomikere. Thomas' bidrag er en godnathistorie )
 Gyldendal– 2011 – Fra A til Undergang
 Gyldendal- 2011 - Danskernes sjoveste vittigheder (sammen med Povl Carstensen)
 Mellemgaard– 2011 - Der er redningsfest under sædet
 Mellemgaard– 2012 - Spiste Jesus sushi?
 Mellemgaard– 2013 - Scenen er din (sammen med Charlotte Lytton Kejser)
 Herreværelset– 2013 - Bugtaler for Gud (debatbog)
 Herreværelset– 2014 – Standupkomiker
 Mellemgaard - 2015 - Sange fra bugspytkirtlen (digte)

Derudover har Thomas Wivel været medforfatter på Svikmøllen og blæksprutten i en årrække, og han har optrådt i TV og på Comedy Zoo.

Noter

Eksterne henvisninger 
 

Komikere fra Danmark
Standupkomikere fra Danmark
Thomas
Personer fra Gentofte
The Daily Telegraph

The Daily Telegraph er en britisk avis grundlagt I 1855 med et oplag på 882.413. Det er det eneste tilbageværende britisk dagblad udgivet i det traditionelle broadsheet-format, efter at andre broadsheet publikationer over årene er overgået til det mere udbredte og mindre tabloid-format eller berlinerformat. Søsteravisen The Sunday Telegraph blev grundlagt i 1961. Avisen Telegraph er i dag (oktober 2007) den avis i Storbritannien med det højeste oplag, med et bekræftet dagligt oplag på 882.413, sammenlignet med 642.895 for The Times, 240.134 for The Independent, og 364.513 for The Guardian.

Referencer 

Aviser fra Storbritannien
Etableret i 1855
Standupcomedy

Standupcomedy er en form for scenekomik med enkle virkemidler, hvor komikeren møder publikum alene og kun udstyret med en mikrofon. Det eneste hjælpemiddel er komikerens viden og evne til at spille andre roller.

Standupkomikerens scene er ofte i pubmiljøer. Formen er ofte personlig og udleverende. Ofte er komikken rettet mod aktuelle personer enten fra politik eller fra kendislivet.

Publikum klapper og griner, når de synes, komikeren er god.

Standupcomedy i Danmark 
Standupkomikerne revolutionerede mediebilledet i Danmark op igennem 90'erne. Der blev født store stjerner, de fleste startede på en lillebitte scene på Restaurant DIN's i København sidst i 80'erne. En af de allerførste komikere på Restaurant DIN's scene var Roger Kormind, senere fulgte navne som bl.a. Casper Christensen, Jan Gintberg, Mette Lisby, Thomas Wivel og Lars Hjortshøj.

Open Mic i Danmark 
En "open mic" aften er en event, hvor enhver kan optræde på scenen og vise deres talent, uanset om det er stand-up comedy, poesi, sang eller noget helt fjerde. Det er en fantastisk mulighed for nye talenter at få erfaring og for erfarne artister at prøve nyt materiale og teste deres grænser. Publikum kan forvente en underholdende aften, hvor der er både gode og mindre gode indslag, men altid med masser af sjov og energi.

Kilder og henvisninger
Stand-up.dk

Stand-up.dk er en tv-programserie med stand-up-comedy af forskellige danske komikere.

Det blev sendt for første gang i 1997, og siden er der lavet 6 sæsoner mere.

Medvirkende i sæson 1 (1997) 
 Jan Gintberg
 Gordon Kennedy
 Thomas Wivel
 Povl Carstensen
 Lars Hjortshøj
 Uffe Holm
 Bob Anders
 Roger Kormind
 Jacob Tingleff
 Carsten Bang
 Mette Lisby
 Lasse Rimmer
 Amin Jensen
 Jakob Pettersson
 Dorte Rømer
 Casper Christensen
 Mette Frobenius
 Mads Vangsø
 Martin Østergaard
 Peter Hansen
 Mads Keiser
 Mick Øgendahl

Medvirkende i sæson 2 (2002) 
 Frank Hvam
 Mikael Wulff
 Uffe Holm
 Jonatan Spang
 Lasse Rimmer
 Mick Øgendahl
 Omar Marzouk
 Jacob Tingleff
 Sebastian Dorset
 Carsten Eskelund
 Geo
 Bob Anders
 Mette Frobenius
 Morten Møller
 Carsten Bang
 Peter Hansen
 Anders Fjeldsted
 Thomas Hartmann
 Rune Klan
 David McSavage
 Povl Carstensen
 Thomas Wivel
 Dan Andersen
 Martin Svensson
 Michael Schøt
 Kaspar Bang
 Michael "MC" Christiansen
 Kim Nørgaard

Medvirkende i sæson 3 (2003) 
 Mick Øgendahl
 Dan Andersen
 Jonatan Spang
 Thomas Hartmann
 Povl Carstensen
 Thomas Wivel
 Jacob Tingleff
 Brian Mørk
 Martin Veltz
 Rune Klan
 Lasse Rimmer
 Mikael Wulff

Medvirkende i sæson 4 (2005) 
 Thomas Hartmann
 Mette Frobenius
 Brian Mørk
 Lasse Rimmer
 Henrik Bruhn Kristensen
 Steen Molzen
 Anders Fjeldsted
 Dan Andersen
 Martin Veltz
 Carsten Bang
 Michael "MC" Christiansen
 Sebastian Dorset
 Thomas Wivel
 Morten Møller
 Jacob Wilson
 Carsten Eskelund
 Tobias Dybvad
 Michael Schøt
 Mads Keiser
 Povl Carstensen
 Kim Nørgaard

Medvirkende i sæson 5 (2007) 
 Carsten Eskelund
 Elias Ehlers
 Geo
 Brian Mørk
 Tobias Dybvad
 Christian Fuhlendorff
 Anders Fjeldsted
 Dan Andersen
 Martin Veltz
 Thomas Hartmann
 Sebastian Dorset
 Linda P
 Thomas Wivel
 Povl Carstensen
 Michael Schøt

Medvirkende i sæson 6 (2009) 
 Brian Mørk
 Michael Schøt
 Thomas Warberg
 Torben Chris
 Elias Ehlers
 Tobias Dybvad
 Geo
 Thomas Hartmann
 Jesper Juhl
 Jacob Wilson
 Sebastian Dorset
 Steen Molzen
 Povl Carstensen
 Simon Talbot
 Mette Frobenius
 Sanne Søndergaard
 Thomas Wivel
 Martin Høgsted
 Steen 'Nalle' Nielsen

Medvirkende i sæson 7 (2011) 
 Brian Mørk
 Christian Fuhlendorff
 Torben Chris
 Heino Hansen
 Mikkel Malmberg
 Morten Sørensen
 Nikolaj Stokholm
 Masoud Vahedi
 Martin Nørgaard
 Mikkel Rask
 Dan Andersen
 Ruben Søltoft
 Morten Wichmann
 Jacob Tingleff
 Morden May
 Anders Stjernholm
 Anders Fjelsted
 Elias Ehlers
 Steen Molzen
 Thomas Wivel
 Rasmus Olsen
 Geo
 Martin Høgsted
 Lasse Rimmer

Eksterne henvisninger 
 

Tv-programmer fra TV 2 Zulu
Humorprogrammer fra Danmark
Danske tv-serier fra 2000'erne
Danske tv-serier fra 1990'erne